𑐀𑑄𑐎𑐐𑐞𑐶𑐟

**𑐀𑑄𑐎𑐐𑐞𑐶𑐟** 𑐐𑐞𑐶𑐟𑐫𑐵𑐐𑐸 𑐕𑐐𑐸 𑐩𑐴𑐟𑑂𑐟𑑂𑐰𑐥𑐹𑐬𑑂𑐞 𑐎𑐔𑐵 𑐏:। 𑐠𑑂𑐰 𑐏𑑂𑐫𑑅𑐫𑐵𑐟 𑐐𑐞𑐶𑐟𑐫𑐵 𑐡𑐎𑐮𑐾 𑐥𑐸𑐮𑐵𑑄𑐐𑐸 𑐰 𑐡𑐎𑐮𑐾 𑐥𑑂𑐬𑐵𑐫𑑀𑐐𑐶𑐎 𑐏𑑂𑐫𑑅𑐫𑐵 𑐎𑐠𑑄 𑐎𑐵𑐫𑐾𑐐𑐸 𑐫𑐵। 𑐳𑐵𑐢𑐵𑐬𑐞𑐎𑐠𑑄, 𑐠𑑂𑐰 𑐏𑑂𑐫𑐮𑐫𑑂 𑐀𑑄𑐎, 𑐀𑑄𑐎𑐫𑐵𑐐𑐸 𑐥𑑂𑐬𑐎𑐺𑐟𑐶, 𑐖𑑀𑐜, 𑐑𑐚𑐵𑐄, 𑐐𑐸𑐞𑐣, 𑐰𑐶𑐨𑐵𑐖𑐣 𑐠𑐾𑑄 𑐣𑑂𑐫𑐵𑐐𑐸 𑐥𑑂𑐬𑐵𑐫𑑀𑐐𑐶𑐎 𑐥𑐎𑑂𑐲𑐫𑐵𑐐𑐸 𑐧𑑂𑐰𑐣𑐾𑐖𑑂𑐫𑐵 𑐰 𑐕𑑂𑐫𑐾𑐮𑐾𑐖𑑂𑐫𑐵 𑐖𑐸𑐃। 𑐰𑑂𑐫𑐵𑐥𑐎 𑐀𑐬𑑂𑐠𑐫𑑂 𑐠𑐸𑐂𑐎𑐾𑐐𑐸 𑐏𑑅𑐳𑐵 𑐠𑑂𑐰 𑐎𑐔𑐵𑐫𑑂 𑐊𑐎𑑂𑐳𑐥𑑀𑐣𑐾𑐣𑑂𑐳𑐶𑐊𑐱𑐣, 𑐬𑐸𑐚𑐫𑐵 𑐣𑐶𑐲𑑂𑐎𑐬𑑂𑐲𑐞, 𑐰 𑐮𑐐𑐬𑐶𑐡𑐩 𑐣𑑄 𑐡𑐸𑐠𑑂𑐫𑐵𑑅। 

## 𑐮𑑂𑐫𑐵𑑅
𑐮𑑂𑐫𑐵𑑅 𑐢𑐫𑐵𑐐𑐸 𑐥𑐬𑐶𑐩𑐵𑐞/𑐩𑐵𑐟𑑂𑐬𑐵 𑐡𑐵𑐣𑐵 𑐳𑑂𑐰𑐫𑐾𑐟 𑐕𑑂𑐫𑐾𑐮𑐶𑐐𑐸 𑐐𑐞𑐶𑐟𑐷𑐫 𑐰𑐳𑑂𑐟𑐸 𑐏। 𑐡𑐎𑑂𑐰𑑄 𑐀𑑄𑐎𑐐𑐞𑐶𑐟𑐫𑐵 𑐖𑑂𑐫𑐵𑐗𑑂𑐰𑑅 𑐮𑑂𑐫𑐵𑐏𑐫𑑂 𑐫𑐵𑐂𑐐𑐸 𑐖𑐹𑐐𑐸𑐮𑐶𑑄 𑐮𑑂𑐫𑐵 𑐀𑑄𑐎𑐐𑐞𑐶𑐟𑐫𑐵 𑐁𑐢𑐵𑐬𑐨𑐹𑐟 𑐟𑐟𑑂𑐰 𑐏𑑅। 𑐠𑐷𑐠𑐷 𑐎𑐠𑑄𑐫𑐵 𑐮𑑂𑐫𑐵𑐟𑐾𑐟 𑐥𑑂𑐬𑐟𑐶𑐣𑐶𑐢𑐶𑐟𑑂𑐰 𑐫𑐵𑐫𑐾𑐟 𑐠𑐷-𑐠𑐷 𑐎𑐠𑑄𑐫𑐵 𑐮𑑂𑐫𑐵𑑅 𑐰 𑐠𑐷-𑐠𑐷 𑐮𑑂𑐫𑐵𑑅 𑐥𑑂𑐬𑐞𑐵𑐮𑐶 𑐡𑐸।

## 𑐟𑐵𑐖𑐶

𑐀𑑄𑐎𑐐𑐞𑐶𑐟𑐫𑑂 𑐕𑑂𑐫𑐾𑐮𑐶𑐐𑐸 𑐩𑐹 𑐥𑑂𑐬𑐎𑐵𑐬𑐫𑐵 𑐮𑑂𑐫𑐵𑑅 𑐥𑑂𑐬𑐵𑐎𑐺𑐟𑐶𑐎 𑐮𑑂𑐫𑐵𑑅, 𑐥𑐹𑐬𑑂𑐞 𑐮𑑂𑐫𑐵𑑅, 𑐥𑐹𑐬𑑂𑐞𑐵𑐒𑑂𑐎 , 𑐟𑐬𑑂𑐎𑐳𑑄𑐐𑐟 𑐮𑑂𑐫𑐵𑑅 𑐰 𑐰𑐵𑐳𑑂𑐟𑐰𑐶𑐎 𑐮𑑂𑐫𑐵𑑅 𑐏 ।  

𑐥𑑂𑐬𑐵𑐎𑐺𑐟𑐶𑐎 𑐮𑑂𑐫𑐵𑑅 𑐢𑐫𑐵𑐐𑐸 𑑑 𑐣𑐶𑐳𑐾𑑄 𑐣𑑂𑐴𑑂𑐫𑐵𑐣𑐵𑑅 𑐀𑐣𑐣𑑂𑐟 𑐟𑐎 𑐠𑑂𑐫𑐣𑐷𑐐𑐸 𑐥𑐹𑐬𑑂𑐞 𑐮𑑂𑐫𑐵𑑅 𑐏𑑅। 𑐠𑐸𑐎𑐶𑐮𑐶 𑑐 𑐰 𑐆𑐞𑐵𑐟𑑂𑐩𑐎 𑐮𑑂𑐫𑐵𑑅 𑐩𑐮𑐵। 𑐠𑐣𑑂𑐫𑐵𑑅𑐐𑐸 𑐮𑑂𑐫𑐵𑑅𑐫𑐵𑐟 𑐮𑑂𑐫𑐵𑑅-𑐏𑐵𑐫𑐾𑐐𑐸 𑐮𑑂𑐫𑐵𑑅 𑐣𑑄 𑐢𑐵𑐂। 𑐡𑐳𑐸: 𑑑, 𑑒, 𑑓, 𑑔, 𑐁𑐡𑐶। 

𑐥𑐹𑐬𑑂𑐞 𑐮𑑂𑐫𑐵𑑅𑐟 𑐥𑑂𑐬𑐵𑐎𑐺𑐟𑐶𑐎 𑐮𑑂𑐫𑐵𑑅𑐟 𑐠𑐾𑑄 𑐴𑐾 𑐖𑐸𑐂। 𑐟𑐬, 𑐠𑑂𑐰 𑐮𑑂𑐫𑐵𑐏𑐫𑑂 𑑐 𑐡𑐸𑐠𑑂𑐫𑐵𑐂।

𑐕𑐸𑑄 𑐐𑐞𑐶𑐟𑐖𑑂𑐘𑐟𑐾𑐳𑑄 𑐥𑑂𑐬𑐵𑐎𑐺𑐟𑐶𑐎 𑐮𑑂𑐫𑐵𑑅𑐫𑐵 𑐳𑐩𑐸𑐔𑑂𑐔𑐫𑐫𑑂 𑑐 𑐟𑐫𑐵 𑐥𑑂𑐬𑐵𑐎𑐺𑐟𑐶𑐎 𑐰 𑐥𑐹𑐬𑑂𑐞 𑐮𑑂𑐫𑐵𑑅𑐫𑐵 𑐡𑐠𑐸𑐂 𑐨𑐾𑐡 𑐫𑐵𑐂𑐩𑐏𑐸। 

𑐥𑐹𑐬𑑂𑐞𑐵𑐒𑑂𑐎𑐫𑐵 𑐳𑐩𑐸𑐔𑑂𑐔𑐫𑐫𑑂 𑐢𑐣𑐵𑐟𑑂𑐩𑐎 𑐰 𑐆𑐞𑐵𑐟𑑂𑐩𑐎 𑐣𑐶𑐐𑐸𑐮𑐶𑑄 𑐥𑐹𑐬𑑂𑐞𑐵𑐒𑑂𑐎 𑐡𑐸𑐠𑑂𑐫𑐵𑐂। 

𑐥𑑂𑐬𑐵𑐎𑐺𑐟𑐶𑐎 𑐰 𑐥𑐹𑐬𑑂𑐞 𑐮𑑂𑐫𑐵𑑅 𑐐𑐠𑐾 𑐫𑐵𑐣𑐵𑑅 𑐕𑑂𑐫𑐮𑐶𑐐𑐸 𑐫𑐵, 𑐄𑐎𑐶𑐫𑐵 𑐁𑐢𑐵𑐬𑐫𑑂 𑐂𑐩𑐶𑐟 𑐎𑐵𑐬𑑂𑐜𑐶𑐣𑐮 𑐰 𑐀𑐬𑑂𑐜𑐶𑐣𑐮 𑐮𑑂𑐫𑐵𑐏𑐫𑑂 𑐕𑐸𑐚𑐾 𑐫𑐵𑐫𑐾𑐕𑐶𑑄 । 

𑐎𑐵𑐬𑑂𑐜𑐶𑐣𑐮 𑐮𑑂𑐫𑐵𑑅, 𑐐𑐠𑐾𑐎𑐶 𑐕𑐐𑐹, 𑐣𑐶𑐐𑐹 𑐰 𑐳𑑂𑐰𑑄𑐐𑐹, 𑐧𑐳𑑂𑐟𑐸𑐫𑐵 𑐩𑐵𑐟𑑂𑐬𑐵 𑐎𑑂𑐫𑐣𑐷𑐐𑐸 𑐮𑑂𑐫𑐵𑑅 𑐏𑑅। 𑐂𑐩𑐶𑐳𑑄 "𑐐𑑂𑐰𑑅𑐐𑐹?" 𑐣𑑂𑐴𑑂𑐫𑐳:𑐫𑐵 𑐮𑐶𑐳: 𑐧𑐷। 
𑐎𑑂𑐬𑐩𑐶𑐎 𑐮𑑂𑐫𑐵𑐏𑑄, 𑐐𑐠𑐾𑐎𑐶 𑐣𑑂𑐴𑐵𑐥𑐵𑑄𑐐𑐸, 𑐣𑐶𑐐𑐹𑐐𑐸 𑐰 𑐳𑑂𑐰𑑄𑐐𑐹𑐐𑐸, 𑐱𑑂𑐬𑐺𑑄𑐏𑐮𑐵𑐫𑑂 𑐎𑑂𑐬𑐩 𑐧𑐵𑐫𑑂 𑐠𑐵𑐫𑑂 𑐎𑑂𑐫𑐣𑐷 । 𑐂𑐩𑐶𑐳𑑄 "𑐕𑐸 𑐥𑐡 ?"𑐫𑐵 𑐣𑑂𑐴𑑂𑐫𑐳𑑅𑐫𑐵 𑐮𑐶𑐳𑑅 𑐧𑐷। 

𑐕𑐐𑐹 𑐮𑑂𑐫𑐵𑑅𑐫𑐵𑐟 𑐣𑐶𑐐𑐹 𑐥𑐹𑐬𑑂𑐞𑐵𑐒𑑂𑐎𑐫𑐵 𑐀𑐣𑐸𑐥𑐵𑐟 𑐎𑐠𑑄 𑐎𑑂𑐫𑐣𑐾𑐦𑐟 𑐢𑐵𑑅𑐳𑐵 𑐀𑐣𑑂𑐫𑐵𑑅𑐐𑐸 𑐮𑑂𑐫𑐵 𑐟𑐬𑑂𑐎𑐳𑑄𑐐𑐟 𑐖𑐸𑐂 । 𑐡𑐳𑐸𑐫𑐵 𑐣𑐶𑑄𑐟𑐶𑑄, 𑐟𑐬𑑂𑐎𑐳𑑄𑐐𑐟 𑐮𑑂𑐫𑐵𑑅
𑑑/𑑒 𑐫𑐵𑐟 𑐔𑑂𑐰𑐾𑐫𑐵 𑐥𑐹𑐬𑑂𑐞𑐵𑐒𑑂𑐎(𑐐𑐸𑐎𑐶𑐫𑐵𑐟 𑐀𑑄𑐎 𑐣𑑄 𑐢𑐵𑐂) 𑑑 𑐰 𑐎𑑂𑐰𑐾𑐫𑐵 𑐥𑐹𑐬𑑂𑐞𑐵𑐒𑑂𑐎(𑐐𑐸𑐎𑐶𑐫𑐵𑐟 𑐨𑐵𑐖𑐎 𑐣𑑄 𑐢𑐵𑐂) 𑑒 𑐳𑑂𑐰𑐵𑐣𑐵 𑐡𑐫𑐾𑐎𑐷। 

𑐟𑐬𑑂𑐎𑐳𑑄𑐐𑐟 𑐮𑑂𑐫𑐵𑑅𑐫𑐵 𑐥𑐸𑐔𑐮𑐫𑑂 𑐡𑐎𑑂𑐰𑑄 𑐥𑐹𑐬𑑂𑐞𑐵𑐒𑑂𑐎 𑐡𑐸𑐠𑑂𑐫𑐵𑐂। 𑐳𑐎𑐮 𑐥𑐹𑐬𑑂𑐞𑐵𑐒𑑂𑐎𑐫𑐵 𑐰𑐵𑐳𑑂𑐟𑐰𑐫𑑂 𑑑𑐫𑐵 𑐨𑐵𑐖𑐎 𑐡𑐫𑐵𑐔𑑂𑐰𑐣𑐶, 𑐟𑐬 𑐠𑐸𑐎𑐶𑐫𑐵𑐟 𑐔𑑂𑐰𑐫𑐾𑐐𑐸 𑐫𑐵𑐂𑐩𑐏𑐸। 

𑑐.𑑓 𑐰 𑑒𑑕.𑑑𑑒 𑐠𑐾𑑄 𑐣𑑂𑐫𑐵𑑅𑐐𑐸 𑐡𑐱𑐩𑐮𑐰 𑐡𑐹𑐐𑐸 𑐮𑑂𑐫𑐵 𑐕𑐐𑐹 𑐰𑐶𑐱𑐾𑐲 𑐥𑑂𑐬𑐎𑐵𑐬𑐫𑐵 𑐟𑐬𑑂𑐎𑐳𑑄𑐐𑐟 𑐮𑑂𑐫𑐵𑑅 𑐏। 𑐠𑐣𑑂𑐫𑐵𑑅𑐐𑐸 𑐮𑑂𑐫𑐵𑐟𑐾𑐐𑐸 𑐨𑐵𑐖𑐎 𑑑𑑐𑐫𑐵 𑐱𑐎𑑂𑐟𑐶 𑐏। 𑐡𑐳𑐸𑐫𑐵 𑐣𑐶𑑄𑐟𑐶𑑄 𑑐.𑑓 𑐢𑐵𑐐𑐸 𑑓𑐫𑐵 𑑑𑑐 𑐨𑐵𑐖𑐎 𑐧𑐬𑐵𑐧𑐬 𑐖𑐸𑐂। 𑐀𑐮𑐾, 𑑒𑑕.𑑑𑑒𑐫𑐵 𑐧𑐬𑐵𑐧𑐬 𑑒𑑕𑑑𑑒 𑐰 𑑑𑑐𑑐 𑐨𑐵𑐖𑐎 𑐖𑐸𑐂। 

𑐟𑐬𑑂𑐎𑐴𑐷𑐣 𑐮𑑂𑐫𑐵𑑅 𑐢𑐫𑐵𑐐𑐸 𑐣𑐶𑐐𑐹 𑐥𑐹𑐬𑑂𑐞𑐵𑐒𑑂𑐎𑐫𑐵 𑐀𑐣𑐸𑐥𑐵𑐟𑐫𑑂 𑐎𑑂𑐫𑐣𑐾 𑐩𑐦𑐂𑐐𑐸 𑐮𑑂𑐫𑐵𑑅 𑐏𑑅। 𑐖𑑂𑐫𑐵𑐩𑐶𑐟𑐷𑐫 𑐥𑐬𑐶𑐩𑐵𑐞𑐫𑐵 𑐰𑐬𑑂𑐞𑐣 𑐫𑐵𑐫𑐾𑐟 𑐂𑐩𑐶𑐟 𑐀𑐥𑑂𑐰𑑅 𑐢𑐫𑐵𑐠𑐾𑑄 𑐕𑑂𑐫𑐾𑐮𑐶𑐐𑐸 𑐫𑐵। 𑐡𑐳𑐸𑐫𑐵 𑐣𑐶𑑄𑐟𑐶𑑄, 𑐫𑐡𑐶 𑐖𑐰 𑐟𑑂𑐬𑐶𑐨𑐸𑐖𑐫𑐵 𑐴𑐵𑐎𑑅 𑑑 𑐫𑐵 𑐟𑐸𑐟𑐶 𑐡𑐸𑐳𑐵 𑐄𑐎𑐶𑐫𑐵 𑐴𑐵𑐂𑐥𑑀𑐚𑐾𑐣𑑂𑐫𑐹𑐖𑐫𑐵 𑐴𑐵𑐎𑑅 𑐀𑐟𑐵𑐬𑑂𑐎𑐶𑐎 𑐮𑑂𑐫𑐵𑐏𑑄 𑐧𑐷 𑐰𑐵 𑐬𑐸𑐚 𑑒 𑐖𑐸𑐂।  π 𑐩𑐾𑐐𑐸 𑐀𑐟𑐵𑐬𑑂𑐎𑐶𑐎 𑐮𑑂𑐫𑐵𑑅 𑐏 𑐐𑐸𑐎𑐶𑐮𑐶𑑄 𑐰𑐺𑐟𑑂𑐟𑐫𑐵 𑐥𑐬𑐶𑐢𑐶 𑐰 𑐄𑐎𑐶𑐫𑐵 𑐰𑑂𑐫𑐵𑐳𑐫𑐵 𑐀𑐣𑐸𑐥𑐵𑐟 𑐰𑐬𑑂𑐞𑐣 𑐫𑐵𑐂।  𑐀𑐟𑐵𑐬𑑂𑐎𑐶𑐎 𑐮𑑂𑐫𑐵𑑅𑐫𑐵 𑐡𑐱𑐩𑐮𑐰 𑐥𑑂𑐬𑐟𑐶𑐣𑐶𑐢𑐶𑐟𑑂𑐰 𑐡𑐱𑐩𑐮𑐰𑐫𑐵𑐟 𑐡𑑀𑐴𑑀𑐬𑐾 𑐩𑐫𑐵𑐳𑐾 𑐀𑐣𑐣𑑂𑐟 𑐖𑐸𑐂। 𑐟𑐬𑑂𑐎𑐳𑑄𑐐𑐟 𑐮𑑂𑐫𑐵𑑅𑐫𑐵 𑐩𑑄𑐎𑐵 𑐰 𑐀𑐟𑐵𑐬𑑂𑐎𑐶𑐎 𑐮𑑂𑐫𑐵𑑅𑐫𑐵 𑐩𑑄𑐎𑐵𑑄 𑐰𑐵𑐳𑑂𑐟𑐰𑐶𑐎 𑐮𑑂𑐫𑐵𑑅𑐫𑐵 𑐩𑑄𑐎𑐵 𑐡𑐫𑐾𑐎𑐷 । 

## 𑐮𑑂𑐫𑐵𑑅 𑐥𑑂𑐬𑐞𑐵𑐮𑐷

𑐮𑑂𑐫𑐵𑑅𑐁𑐏𑑅 (Numeral) 𑐢𑐫𑐵𑐐𑐸 𑐮𑑂𑐫𑐵𑑅𑐫𑐵𑐟 𑐥𑑂𑐬𑐟𑐶𑐣𑐶𑐢𑐶𑐟𑑂𑐰 𑐫𑐵𑐫𑐾𑐐𑐸 𑐔𑐶𑑄 𑐏𑑅 𑐀𑐮𑐾 𑐮𑑂𑐫𑐵𑑅 𑐥𑑂𑐬𑐞𑐵𑐮𑐶 𑐢𑐫𑐵𑐐𑐸 𑐮𑑂𑐫𑐵𑐫𑐵 𑐐𑐸𑐞 𑐠𑐸𑐂𑐎𑐾𑐐𑐸 𑐥𑑂𑐬𑐟𑐶𑐣𑐶𑐢𑐶𑐟𑑂𑐰𑐵𑐟𑑂𑐩𑐎 𑐥𑐡𑑂𑐢𑐟𑐶 𑐏𑑅। 𑐠𑐣𑑂𑐫𑐵𑑅𑐐𑐸 𑐮𑑂𑐫𑐵: 𑐥𑑂𑐬𑐞𑐵𑐮𑐷𑐂 𑐳𑐵𑐩𑐵𑐣𑑂𑐫𑐟𑐫𑐵 𑐳𑐷𑐩𑐶𑐟 𑐩𑐵𑐟𑑂𑐬𑐵𑐫𑑂 𑐁𑐢𑐵𑐬𑐨𑐹𑐟 𑐀𑑄𑐎 𑐡𑐂, 𑐐𑐸𑐎𑐶𑐮𑐶𑑄 𑐥𑑂𑐬𑐟𑑂𑐫𑐎𑑂𑐲 𑐬𑐸𑐥𑑄 𑐕𑐸𑑄 𑐀𑑄𑐎𑐫𑐵𑐟 𑐳𑑄𑐎𑐾𑐟 𑐫𑐵𑐂। 𑐠𑐠𑐾 𑐡𑐹𑐐𑐸 𑐥𑑂𑐬𑐞𑐵𑐮𑐶𑐂 𑐠𑑅𑐐𑐸 𑐁𑐢𑐵𑐬𑐨𑐹𑐟 𑐮𑑂𑐫𑐵𑑅𑐫𑐵𑐟 𑐐𑐠𑐾 𑐫𑐵𑐣𑐵𑑅 𑐳𑑂𑐰𑐵𑐣𑐵𑑅 𑐐𑐸𑐐𑐸𑑄 𑐣𑑄 𑐮𑑂𑐫𑐵𑑅𑐫𑐵𑐟 𑐰𑑂𑐫𑐎𑑂𑐟 𑐫𑐵𑐫𑐾𑐐𑐸 𑐢𑐎𑐵𑑅 𑐣𑐶𑐫𑐩 𑐡𑐫𑐵𑐔𑑂𑐰𑐣𑐶। 𑐮𑑂𑐫𑐵𑑅 𑐥𑑂𑐬𑐞𑐵𑐮𑐷𑐟 𑐁𑐥𑐵𑐮𑑄 𑐳𑑂𑐠𑐶𑐟𑐶𑐐𑐟 𑐰𑐵 𑐐𑐿𑐬-𑐳𑑂𑐠𑐶𑐟𑐶𑐐𑐟 𑐖𑐸𑐂। 𑐡𑐎𑑂𑐰𑑄 𑐣𑑂𑐴𑐵𑐥𑐵𑐫𑐵 𑐮𑑂𑐫𑐵𑑅 𑐥𑑂𑐬𑐞𑐵𑐮𑐶 𑐐𑐿𑐬-𑐳𑑂𑐠𑐶𑐟𑐶𑐐𑐟 𑐏𑑅।  𑐐𑐿𑐬-𑐳𑑂𑐠𑐶𑐟𑐶𑐐𑐟 𑐥𑑂𑐬𑐞𑐵𑐮𑐷𑐂 𑐮𑑂𑐫𑐵𑐫𑐵 𑐩𑐹 𑐄𑐎𑐶𑐫𑐵 𑐠𑐵𑐳𑑄 𑐧𑑂𑐰𑐂 𑐩𑐏𑐸। 

𑐡𑐎𑐮𑐫𑑂 𑐀𑑅𑐥𑐹𑐐𑐸 𑐐𑐿𑐬-𑐳𑑂𑐠𑐶𑐟𑐶𑐐𑐟 𑐥𑑂𑐬𑐞𑐵𑐮𑐷 𑐫𑐸𑐣𑐬𑐷 𑐮𑑂𑐫𑐵𑐏𑑄 𑐥𑑂𑐬𑐞𑐵𑐮𑐷 𑐏𑑅। 𑐠𑑂𑐰 𑐥𑑂𑐬𑐞𑐵𑐮𑐷 𑐮𑑂𑐫𑐵𑑅 𑑑 𑐫𑐵 𑐖𑐎 𑐨𑐬𑐫𑑂 𑐳𑑄𑐔𑐵𑐮𑐶𑐟 𑐖𑐸𑐂। 𑐦𑐸𑐎𑑂𑐎𑑄 𑐀𑐥𑑂𑐰𑑅 𑐮𑑂𑐫𑐵𑑅𑐫𑐵𑐟 𑐠𑑂𑐰 𑐴𑐾 𑐔𑐶𑑄𑐫𑐵𑐟 𑐴𑐵𑐣𑑄-𑐴𑐵𑐣𑑄 𑐕𑑂𑐫𑐾𑐮𑐵 𑐔𑑂𑐰𑐂 । 𑐡𑐳𑐸𑐫𑐵 𑐣𑐶𑑄𑐟𑐶𑑄, 𑑗 𑐮𑑂𑐫𑐵𑑅𑐫𑐵𑐟 𑐔𑐶𑑄𑐫𑐵𑐟 𑑑 𑐣𑑂𑐴𑐫𑑂𑐎 𑐡𑑀𑐴𑐬𑐾 𑐫𑐵𑐣𑐵𑑅 𑐎𑑂𑐫𑐣𑐾𑐦𑐿। 𑐠𑑂𑐰 𑐥𑑂𑐬𑐞𑐵𑐮𑐷𑐂 𑐟𑑅𑐢𑑄𑐐𑐸 𑐮𑑂𑐫𑐵𑑅 𑐔𑑂𑐰𑐫𑐾𑐟 𑐠𑐵𑐎𑐸𑐂𑐎𑐷। 𑐀𑐠𑐾 𑐖𑐹𑐐𑐸𑐮𑐶𑑄 𑐐𑐿𑐬-𑐳𑑂𑐠𑐶𑐟𑐶 𑐥𑑂𑐬𑐞𑐵𑐮𑐷𑐂 𑐟𑑅𑐢𑑄𑐐𑐸 𑐮𑑂𑐫𑐵𑑅𑐫𑐵𑐟 𑐥𑑂𑐬𑐟𑑂𑐫𑐎𑑂𑐲 𑐬𑐸𑐥𑑄 𑐥𑑂𑐬𑐟𑐶𑐣𑐶𑐢𑐶𑐟𑑂𑐰 𑐫𑐵𑐫𑐾𑐟 𑐟𑐳𑐵𑑄 𑐔𑐶𑑄 𑐡𑐸𑐠𑑂𑐫𑐵𑐎𑐶𑐐𑐸 𑐫𑐵। 𑐫𑐸𑐣𑐬𑐷 𑐮𑑂𑐫𑐵𑐏𑑄 𑐥𑑂𑐬𑐞𑐵𑐮𑐷𑐫𑐵 𑐨𑐶𑐣𑑂𑐣 𑐬𑐸𑐥𑐫𑑂 𑐩𑐸𑑄𑐎𑐵 𑐢𑑂𑐰𑑅 𑐕𑑂𑐫𑐾𑐮𑐵 𑐕𑐗𑑂𑐰𑑅 𑐮𑑂𑐫𑐵𑐟𑐾𑐟 𑐩𑐸𑑄𑐎𑐶𑐐𑐸 𑐫𑐵। 

𑐩𑐶𑐳𑑂𑐬𑐫𑐵 𑐎𑐶𑐥𑐵𑐮𑐶𑐥𑐶𑐂 𑐀𑐥𑑂𑐰𑑅 𑐖𑐚𑐶𑐮 𑐐𑐿𑐬-𑐳𑑂𑐠𑐵𑐣𑐶𑐎 𑐀𑑄𑐎 𑐥𑑂𑐬𑐞𑐵𑐮𑐷 𑐡𑐸। 𑐠𑑂𑐰 𑐥𑑂𑐬𑐞𑐵𑐮𑐷𑐂 𑑑𑑐, 𑑑𑑐𑑐, 𑑑𑑐𑑐𑑐, 𑐰 𑑑𑑐,𑑐𑑐𑑐 𑐠𑐾𑑄 𑐖𑐵𑑅𑐐𑐸 𑐮𑑂𑐫𑐵𑑅𑐫𑐵 𑐣𑐶𑑄𑐟𑐶𑑄 𑐟𑑃𑐳𑐵 𑐔𑐶𑑄 𑐡𑐸। 𑐟𑑅𑐢𑑄𑐐𑐸 𑐮𑑂𑐫𑐵𑑅𑐫𑐵𑐟 𑐀𑐥𑑂𑐰𑑅 𑐀𑑅𑐥𑐸𑐎 𑐎𑑂𑐫𑐣𑐾𑐟 𑐠𑐸𑐐𑐸 𑐔𑐶𑑄𑐫𑐵𑐟 𑐫𑑀𑐐𑐫𑑂 𑐳𑑂𑐰𑐵𑐫𑐾𑐦𑐿। 𑐡𑐳𑐸𑐫𑐵 𑐣𑐶𑑄𑐟𑐶𑑄 , 𑑑𑑐,𑑔𑑐𑑕 𑐫𑐵 𑐣𑐶𑑄𑐟𑐶𑑄 𑐮𑑂𑐫𑐵𑐏𑑄 𑑑𑑐,𑑐𑑐𑑐 𑐫𑐵 𑐣𑐶𑑄𑐟𑐶𑑄 𑐕𑐐𑐹 𑐔𑐶𑑄, 𑑑𑑐𑑐 𑐫𑐵 𑐣𑐶𑑄𑐟𑐶𑑄 𑐥𑐾𑑄𑐐𑐹 𑐔𑐶𑑄, 𑐰 𑑑 𑐫𑐵 𑐣𑐶𑑄𑐟𑐶𑑄 𑐣𑑂𑐫𑐵𑐐𑐹 𑐔𑐶𑑄 𑐕𑑂𑐫𑐮𑐶𑐐𑐸 𑐫𑐵। 𑐠𑐸𑐎𑐶𑐫𑐵 𑐴𑐾 𑐠𑐾𑑄 𑐣𑑂𑐫𑐵𑑅𑐐𑐸 𑐩𑐾𑐐𑐸 𑐮𑑂𑐫𑐵 𑐥𑑂𑐬𑐞𑐵𑐮𑐷: 𑐬𑑀𑐩𑐣 𑐮𑑂𑐫𑐵 𑐥𑑂𑐬𑐞𑐵𑐮𑐷𑐂 𑐩𑐹 𑐮𑑂𑐫𑐵𑐁𑐏𑑅𑐫𑐵 𑐬𑐸𑐥𑐫𑑂 I, V, X, L, C, D, M 𑐔𑐶𑑄 𑐡𑐸 𑐐𑐸𑐎𑐶𑐮𑐶𑑄 𑑑, 𑑕, 𑑑𑑐, 𑑕𑑐, 𑑑𑑐𑑐, 𑑕𑑐𑑐, 𑐰 𑑑𑑐𑑐𑑐 𑐮𑑂𑐫𑐵𑑅𑐫𑐵𑐟 𑐥𑑂𑐬𑐟𑐶𑐣𑐶𑐢𑐶𑐟𑑂𑐰 𑐫𑐵𑐂।

## 𑐖𑑀𑐜 (+)
𑐠𑐸𑐎𑐶𑐮𑐶 𑐀𑑄𑐎𑐟𑐾𑐐𑐸 𑐳𑑂𑐰𑐵𑐫𑐾𑐐𑐸 𑐖𑑂𑐫𑐵 𑐖𑐸𑐂।

## 𑐑𑐚𑐵𑐰
𑐠𑐸𑐎𑐶𑐮𑐶 𑐀𑑄𑐎𑐟𑐾𑐐𑐸 𑐑𑐚𑐵𑐰 𑐖𑑂𑐫𑐵 𑐖𑐸𑐂। 
## 𑐐𑐸𑐞𑐣𑐵
𑐠𑑂𑐰 𑐰𑐶𑐱𑐾𑐲 𑐎𑐠𑑄𑐫𑐵𑐐𑐸 𑐖𑑀𑐜 𑐏𑑅। 

## 𑐧𑐵𑐫𑐾𑐖𑑂𑐫𑐵
𑐠𑑂𑐰 𑐧𑐵𑐫𑐾𑐐𑐸 𑐖𑑂𑐫𑐵𑐏𑑃 𑐏𑑅।

## 𑐮𑐶𑐢𑑄𑐳𑐵